Հայկե Մակաչ

Հայկե Մակաչ (, ) գերմանացի դերասանուհի, երգչուհի, գրող, կրկնօրինակող և հաղորդավարուհի։

Կենսագրություն 
Հայկե Մակաչը ծնվել է ուսուցչուհու և Գերմանիայի հոկեյի ազգային հավաքականի նախկին դարպասապահ՝ Ռայներ Մակաչի ընտանիքւմ։ Հաճախել է Մոնտեսսորիի անվան հիմնական դպրոց, այնուհետև Մաքս Պլանկի անվան գիմնազիան։ Դպրոցն ավարտելուց հետո ֆիզիկա և սոցիոլոգիա Է սովորել Դյուսելդորֆի համալսարանում։ Փորձել է սովորել դերձակի արհեստը, սակայն կիսատ է թողել։

Հեռուստատեսային կարիերան սկսել է 1993 թվականին՝ ՎԻՎԱ երաժշտական ալիքում վարելով «Interaktiv» և «Heikes Hausbesuch» հաղորդումները։ 1995-1996 թվականներին եղել է RTL II  հեռուստաալիքի Bravo TV հաղորդման վարողը։ 1997 թվականին RTL II հեռուստաալիքում ամեն շաբաթ թողարկվող Heike Makatsch Show հաղորդումը քիչ դիտողականության պատճառով փակվել է։

Մակաչը դերասանուհու կարիերան սկսել է 1996 թվականին՝ նկարահանվելով Դեթլեվ Բուքի «Տղամարդկանց հանրակացարան» ֆիլմում։ Այս դերի համար արժանացել է բավարական կինոմրցանակի՝ լավագույն երիտասարդ դերաասանուհի անվանակարգում։ 2002 թվականի արտադրության «Չարի կացարան» գիտաֆանտաստիկ սարսափ ֆիլում մարմնավորել է գիտնականի, որ վիրուսի հետևանքով վերածվում է զոմբիի։ «Մարգարեթ Շթայֆ» (2005թ․) ֆիլմում խաղացել է պոլիոմիելիտ հիվանդության պատճառով անվասայլակին հայտնված աղջկա դերը։ 2009 թվականին խաղացել է Հիլդեդարդ Քնեֆսի ինքնակենսագրական գքրի հիման վրա նկարահանված «Հիլդե» ֆիլմում։

Անձնական կյանք 
Մակաչը բնակվում է Բեռլինում։  1996-2004 թվականներին հանդիպել է բրիտանացի դերասան Դենիել Քրեյգի հետ։ «Ոչ մի երգ սիրո մասին» ֆիլմի նկարահանումների ժամանակ ծանոթացել է երաժիշտ Մաքս Շրյոդերի հետ։ Նրանք  ունեն 2 դուստր։ 2014 թվականին Նիդո ամսագրին տված հարցազրույցում հայտնել է, որ նրանց մեջ ամեն ինչ ավարտված է, սակայն աղջիկներին շարունակելու են դաստիարակել երկուսով։ «Հանցանքի վայր» սերիալի «5 րոպե երկինք» սերիայի նկարահանումների ժամանակ Մակաչը եղել է հղի։ 2015 թվականին ծնվել է նրա 3–րդ աղջիկը։ Հետագայում հանդիպել է դերասան Տրիստիան Պյուտերի հետ։
2021 թվականի ապրիլին Մակաչը 50 այլ դերասանների հետ մասնակցել է  Allesdichtmachen նախաձեռնությանը, սակայն շարունակական քննադատության պատճառով դադարեցրել է մասնակցությունը և ջնջել իր տեսաուղերձը։

Սոցիալական ներգրավվածություն 
2006 թվականին Մակաչը Օքսֆեմ զարգացման և օգնության կազմակերպության հետ մեկնել է Գանա և այդ ժամանակից դարձել կազմակերպության դեսպանը։ 2008 թվականին Բեռլինալե կինոփառատոնին եղել է Amnesty-Internationalի կազմում ժյուրիի անդամ։

Մակաչը աջակցում է նաև «Հարկ ընդդեմ աղքատության» շարժմանը, որը պայքարում է ֆինանսական գործարքների համար հարկ մտցնելու համար։ Այս թեմայի շուրջ դերասան Յան Ժոզեֆ Լիֆերսի հետ նկարահանվելէ «Հարկ ընդդեմ աղքատության։ Արդյո՞ք լավ գաղափար է» կարճամետրաժ ֆիլմում։

Ֆիլմագրություն

Սկավառակագրություն

Ալբոմներ 
 1997: Obsession (Musik zum Film Obsession)
 2005: Almost Heaven (zum Film Almost Heaven)
 2009: Hilde (Musik zum Film Hilde)
 2009: Die schönsten Kinderlieder (mit Max Schröder an den Instrumenten)

Սինգլեր 
 1996: Stand By Your Man (zum Film Männerpension)
 1997: This Girl Was Made for Loving (mit Dirk Felsenheimer, zum Film Obsession)
 1999: Fifty Ways to Leave Your Lover (zum Film Die Häupter meiner Lieben)
 2015: Was hast du heut’ so gemacht (mit derhundmarie, erschienen auf Various Artists – Gute Nacht Sterne)

Գրականություն 
 Manfred Hobsch, Ralf Krämer, Klaus Rathje: Filmszene D. Die 250 wichtigsten jungen deutschen Stars aus Kino und TV. Schwarzkopf & Schwarzkopf, Berlin 2004, ISBN 3-89602-511-2, S. 273 ff.
 Heike Makatsch: Keine Lieder über Liebe – Ellens Tagebuch. Kiepenheuer & Witsch (KiWi), Köln 2005, ISBN 3-462-03602-5.
 Kay Weniger: Das große Personenlexikon des Films. Die Schauspieler, Regisseure, Kameraleute, Produzenten, Komponisten, Drehbuchautoren, Filmarchitekten, Ausstatter, Kostümbildner, Cutter, Tontechniker, Maskenbildner und Special Effects Designer des 20. Jahrhunderts. Band 5: L – N. Rudolf Lettinger – Lloyd Nolan. Schwarzkopf & Schwarzkopf, Berlin 2001, ISBN 3-89602-340-3, S. 227.

Ծանոթագրություններ

Արտաքին հղումներ 
 Heike Makatsch auf filmportal.de
 Agenturprofil bei der Agentur Wasted Management, abgerufen am 24. Oktober 2020
 Ich habe einen Traum – Heike Makatsch träumt vom entspannten Leben in einer Landkommune. In: DIE ZEIT Nr. 49/2000
 Biografie, Literatur & Quellen zu Heike Makatsch FemBio des Instituts für Frauenbiographieforschung
 Heike Makatsch
 Heike Makatsch
 Heike Makatsch
 Heike Makatsch